Ukrainaning Jitomir shahrida ona yangi tug‘ilgan chaqalog‘ini axlat qutisiga tashlab yubordi

Ukrainaning Jitomir shahrida yangi tug‘ilgan chaqalog‘ini axlat qutisiga tashlab yuborgan ayol qo‘lga olindi. Bu haqda “Segodnya.ua” xabar beradi.

“Paketga o‘ralgan chaqaloqni ko‘p qavatli uy yaqinidagi axlatxonadan shu atrofda yashovchi ayol topib olgan. Bu haqda u huquqni muhofaza qilish organlariga xabar berdi”, — deyiladi politsiya matbuot xizmati xabarida.
Politsiyaning ma’lum qilishicha, bola yangi tug‘ilgan qizcha bo‘lib, u o‘sha zahoti shifoxonaga yetkazilgan. Hozir bolaning hayotiga hech qanday xavf yo‘q.
Politsiya jinoyatni sodir etgan ayolni qidirib topdi. Uning shu yaqin atrofda yashovchi 32 yoshli ayol ekanligi aniqlandi. U o‘zini yomon his qilganligi uchun hozircha hibsga olinmagan.
Ayol bolani xohlamaganligi uchun ushbu jinoyatni sodir etganligini ma’lum qilgan. Unga besh yilgacha ozodlikdan mahrum etish jazosi tahdid qilmoqda.